Εθνική Ουρουγουάης (ποδόσφαιρο ανδρών)

Η εθνική ομάδα ποδοσφαίρου της Ουρουγουάης είναι το αντιπροσωπευτικό συγκρότημα της Ουρουγουάης και μια από τις πιο ιστορικές εθνικές ομάδες, καθώς ήταν από τις πρώτες που υποστήριξαν αλλά και κατέκτησαν το Παγκόσμιο Κύπελλο.

Η Ομοσπονδία Ποδοσφαίρου Ουρουγουάης (AUF) ιδρύθηκε το 1900, έχει τον έλεγχο της ποδοσφαιρικής ομάδας και είναι μέλος της Ποδοσφαιρικής Συνομοσπονδίας Νοτίου Αμερικής (CONMEBOL).

Το παρατσούκλι της ομάδας είναι La Celeste, που σημαίνει Η γαλάζια.

Τίτλοι-διακρίσεις 
Στο Παγκόσμιο Κύπελλο

Έχει κατακτήσει 2 τρόπαια:
1930 Παγκόσμιο Κύπελλο Ουρουγουάης
1950 Παγκόσμιο Κύπελλο Βραζιλίας

Άλλες 3 φορές έχει κατακτήσει την 4η θέση:
 1954 Παγκόσμιο Κύπελλο Ελβετίας
 1970 Παγκόσμιο Κύπελλο Μεξικού
 2010 Παγκόσμιο Κύπελλο Νότιας Αφρικής

Ολυμπιακοί Αγώνες

Εξίσου σημαντικές επιτυχίες είναι και τα 2 χρυσά ολυμπιακά μετάλλια που έχει κερδίσει:
 1924 Ολυμπιάδα Παρισίου
 1928 Ολυμπιάδα Άμστερνταμ

Οι δύο αυτές διοργανώσεις έχουν αναγνωριστεί από τη FIFA ως ισάξιες Παγκοσμίου Κυπέλλου. Έτσι, οι φανέλες της εθνικής ομάδας φέρουν τέσσερα αστέρια, όσοι και οι παγκόσμιοι τίτλοι που έχει κατακτήσει. Τα δύο χρυσά μετάλλια της ποδοσφαιρικής ομάδας αποτελούν και τα μοναδικά στην ιστορία των Ολυμπιακών Αγώνων για τη χώρα.

Κόπα Αμέρικα

Έχει κατακτήσει 15 τρόπαια, τα περισσότερα επί δεκαετίες, τώρα δεύτερη μετά την Αργεντινή, στο Κόπα Αμέρικα:

 1916, 1917, 1920, 1923, 1924, 1926, 1935, 1942, 1956, 1959, 1967, 1983, 1987, 1995 και 2011

Χρυσό Παγκόσμιο Κύπελλο

Έχει, επίσης, κατακτήσει και τη διοργάνωση Μουντιαλίτο 1980 που έγινε στην Ουρουγουάη για να εορταστούν τα 50 χρόνια του Παγκοσμίου Κυπέλλου, στην οποία συμμετείχαν οι 5 από τις 6 χώρες που είχαν κατακτήσει μέχρι τότε το Παγκόσμιο Κύπελλο και η Ολλανδία (φιναλίστ το 1974 και το 1978) που αντικατέστησε την Αγγλία, η οποία δεν μπόρεσε να παραβρεθεί.

Κύπελλο Συνομοσπονδιών
Έχει συμμετάσχει στα Κύπελλα Συνομοσπονδιών του 1997 και του 2013, κατακτώντας και τις δύο φορές την τέταρτη θέση.

Παναμερικανικοί Αγώνες
Έχει κατακτήσει στους Παναμερικανικούς Αγώνες δύο χρυσά μετάλλια (1983 και 2015) και ένα χάλκινο (2011), ενώ το 1963 κατετάγη τέταρτη.

Παίκτες
Τρέχουσα σύνθεση
Οι παίκτες που κλήθηκαν στο Παγκόσμιο Κύπελλο του 2018.
Οι συμμετοχές και τα γκολ είναι σωστά μέχρι τις 7 Ιουνίου 2018, μετά τον αγώνα με το Ουζμπεκιστάν.

Δείτε ακόμη
Εθνική Ουρουγουάης (ποδόσφαιρο γυναικών)
Εθνική Ουρουγουάης Κ-23 (ποδόσφαιρο ανδρών)
Εθνική Ουρουγουάης Κ-20 (ποδόσφαιρο ανδρών)
Εθνική Ουρουγουάης Κ-17 (ποδόσφαιρο ανδρών)

Παραπομπές

 Εξωτερικοί σύνδεσμοι 

 http://www.rsssf.com/tablesu/uru-intres.html Αρχείο αποτελεσμάτων της εθνικής Ουρουγουάης από το 1902 ως σήμερα.
 Juegos Olímpicos 1924 - Αφιέρωμα στον Ολυμπιακό τίτλο του 1924 (Ισπανικά)
 Juegos Olímpicos 1924 - Αφιέρωμα στον Ολυμπιακό τίτλο του 1928 (Ισπανικά)
 The Status of the 1924 and 1928 Olympic football tournaments (Αγγλικά) 

Κατηγορία:Εθνική Ουρουγουάης (ποδόσφαιρο)
Ουρουγουαη